عبد الحليم حافظ

عبد الحليم حافظ ، الاسم الفنى لـ عبد الحليم على شبانة (الحلوات، الشرقيه، 21 يونيه 1929 - لندن، 30 مارس 1977) ، مغنى مصرى كبير من اشهر المغنيين المصريين. اتلقّب بـ " العندليب الاسمر " اشتهر بالغنا الرومانسى و بيعتبر من احسن المغنيين فى الشرق الاوسط فى زمنه.

حياته 
اتولد عبد الحليم حافظ يوم 21 يونيه سنة 1929 فى الحلوات مصر. امه ماتت بعد ولادته  ابوه مات قبل ما يبقى عنده سنه و بقى يتيم. دخل معهد الموسيقى قسم تلحين سنة 1943 و قابل الملحن كمال الطويل اللى كان فى قسم الغنا و اتخرجوا سنة 1949 و اترشح انه يسافر برّا بس اتلغى الترشيح و اشتغل مدرس فى طنطا و الزقازيق و القاهره. استقال من التدريس و اشتغل عازف فى فرقة الراديو سنة 1950 على الة الابوا Oboe. اول اغنية غناها كانت "صافينى مره" اللى لحنها محمد الموجى, و قصيدة لقاء كمال الطويل بس الناس رفضتهم. بعد كده حقق النجاح. اشتغل مع ملحنين مهمين زى محمد الموجى و كمال الطويل و بليغ حمدى و محمد عبد الوهاب, اللى لحن له اغانى تانيه كتير (اهواك, نبتدى منين الحكايه, فاتت جنبنا).
بليغ حمدى و معاهم الشاعر محمد حمزه كانت من اغانيهم:
زى الهوا, سواح, حاول تفتكرنى, اى دمعة حزن لا, موعود.
غنا قصايد بالعربى من كلمات نزار قبانى, زى اغنية ”قارئة الفنجان“ و ”رسالة من تحت الماء“ , الاغنيتين من الحان الموسيقار محمد الموجي.

مرضه 
 
اتصاب بتليف الكبد بسبب مرض البيلهارسيا.

موته  
مات سنة 1977 فى لندن فى مستشفى كينجز كولدج King's College و كان عمرة 48 سنه, بسبب نزيف لدوالى المريئ نتجت عن فشل كبدى سببته بلهارسيا قديمة وزاد من خطورته اصابته التهاب كبدى الفيروسى سى (انجليزى: Hepatitis C) بسبب نقل دم ملوث.

اشهر اغانيه 
غنّا 230 اغنية و منهم اغنية ظهر بصوته بس ”ليه تحسب الايام“ فى فيلم ”الوداع“:

 صافينى مره: كلمات سمير محجوب, الحان محمد الموجى.
 يا مواعدنى بكره: كلمات سميرمحجوب, الحان محمد الموجى.
 بعد ايه: كلمات مأمون الشناوى, الحان كمال الطويل.
 اغنيه المسيح: كلمات عبد الرحمن الابنودى, الحان بليغ حمدى.
 على قد الشوق: كلمات محمد على احمد, الحان كمال الطويل.
 انا لك على طول: كلمات مأمون الشناوى لحن محمد عبد الوهاب.
 الحلو حياتى: كلمات مرسى جميل عزيز, الحان كمال الطويل.
 فى يوم فى شهر فى سنة: كلمات مرسى جميل عزيز, الحان كمال الطويل.
 عقبالك يوم ميلادك: كلمات: حسين السيد,الحان: محمد عبد الوهاب
 اسمر يا اسمرانى: كلمات اسماعيل الحبروك, الحان كمال الطويل.
 هى دى هى: كلمات مرسى جميل عزيز, الحان كمال الطويل.
 خدنى معاك ياهوى: كلمات محمد حمزه, الحان كمال الطويل.
 ياليالى: كلمات محمد حمزه, والحان بليغ حمدى.
 يا واحشنى: كلمات محمد حلاوة, و الحان محمد الموجى.
 فى يوم من الايام: كلمات مأمون الشناوى, الحان كمال الطويل.
 الربيع: كلمات ابراهيم رجب, و الحان عبد الحميد توفيق زكننننى.
 من قلب المواكب: كلمات عبد الرحمن الابنودى و الحان ابراهيم رجب.
 الليله يحلى السهر: كلمات محمد حمزة, و الحان حلمى بكر.
 تخونوه: اللى كانت فى فيلم ”الوسادة الخالية“, كلمات اسماعيل الحبروك, الحان بليغ حمدى
 سواح كلمات: محمد حمزة,الحان: بليغ حمدى
 توبه: (1955) كلمات حسين السيد, لحن الموسيقار محمد عبد الوهاب اول اغانى عبد الوهاب لعبد الحليم.
 حاجه غريبه	 حسين السيد 	منير مراد	 مع شاديه فى فيلم معبودة الجماهير
 زى الهوى: كلمات محمد حمزه, الحان بليغ حمدى.
 موعود: كلمات محمد حمزه والحان بليغ حمدى.
 مداح القمر: كلمات محمد حمزه والحان بليغ حمدى.
 اى دمعة حزن لا: 1974 كلمات محمد حمزه و الحان بليغ حمدى.
 فاتت جنبنا: 1974, من كلمات حسين السيد و الحان محمد عبد الوهاب.
 انا كل ما اقول التوبه: كلمات عبد الرحمن الابنودى والحان بليغ حمدى, توزيع على اسماعيل.
 نبتدى منين الحكايه: كلمات الشاعر محمد حمزه, ولحن محمد عبد الوهاب.
 حاول تفتكرنى: كلمات محمد حمزه, الحان بليغ حمدى.
 من غير ليه: بروفه بس مالحقش يغنيها. كلمات مرسى جميل عزيز و الحان محمد عبد الوهاب.
 فى يوم من الايام . كلمات مأمون الشناوى , لحن كمال الطويل ,1957

القصايد العربى 

 لقاء: كلمات صلاح عبد الصبور, الحان كمال الطويل; هى اول اغنيه خاصه يسجلها عبدالحليم حافظ للراديو.
 حبيبها: كلمات كامل الشناوى, لحن محمد الموجى.
 لا تكذبى: كلمات كامل الشناوى والحان محمد عبد الوهاب.
 لست ادرى: شعر إيليا أبو ماضي و الحان محمد عبد الوهاب
 قارئة الفنجان: (1976) اخر اغنيه غناها: شعر نزار قبانى, الحان محمد الموجى.
 (يامالكاً قلبى ): شعر (الامير عبدالله الفيصل) الحان محمد الموجى.
  سمراء  : شعر الامير عبدالله الفيصل
 رساله من تحت الماء شعر نزار قبانى والحان محمد الموجى

اغانيه الوطنيه 

 احنا الشعب
ياجمال يا حبيب الملايين
 صباح الخير يا سينا
 ابنك يقولك يا بطل
 يا أهلا بالمعارك
 حكاية شعب
 الوطن الاكبر
 لفى البلاد يا صبية
 النجمه مالت ع القمر
 مطالب شعب
 خلى السلاح صاحى
 ادهم الشرقاوى
 يا حبايب بالسلامة
 ذكريات (اغنيه)
 صوت الجماهير (مع مجموعه)
 ابنك يقولك يا بطل
 فدائى
 غنى يا قلبى
 عاش اللى قال
 قومى يا مصر
 عدى النهار
 ولا يهمك يا ريس
 الله يا بلادنا الله
 بلدى يابلدى
 بركان الغضب
 المركبة عدت
 صوره صوره
 بالاحضان
 الفوازير
 المسئولية
 بستان الاشتراكية
 ثورتنا المصرية
 احلف بسماها وبترابها
 يابلدنا لا تنامى
 حكاية شعب
 اغنيه المسيح
 اضرب..اضرب

التراث المجهول لعبد الحليم حافظ 
رغم الشهرة الكبيرة اللى يتمتع بها عبد الحليم حافظ، لكن هناك عدد كبير من أغانيه لا يعرفها كثير من الناس، والسبب الحقيقي هو ان هذا الإنتاج الإذاعي لا يتم اذاعته وهو مملوك للإذاعة المصرية زى باقي إنتاجه وهذا السبب نتج عنه شىء من الندره وتم الاعتقاد أنه تراث مجهول ولكنه معلوم لكثير من المؤرخين والاذاعيين المصريين المخضرمين وقد قدمت الاذاعة بعض منها من خلال برنامج منتهي الطرب مع ابراهيم حفنى وساعة طرب اعداد واخراج سيد عبد العزيز علي موجات اذاعة الاغاني ، وإذا حسبنا عدد الأغاني اللى قدمها في الأفلام سواء بالصوت والصورة أو بالصوت فقط إضافة إلى الأغاني المصوره في التلفزيون نجد أن عددها يمكن أن يصل إلى 112 أغنيه تقريباً، وهذا العدد لا يكاد يشكل نص عدد أغانيه البالغة حوالي 231 أغنية في المتوسط ، كمان لم تأخذ في الحسبان الأغاني اللى هي بحوزة بعض أصدقاء عبد الحليم، واللى هي غير متاحة للتداول التجاري .

فيلموجرافيا 
قدم للسيما 16 فيلم.

  لحن الوفاء: شاركه البطوله: شادية , حسين رياض , زوزو نبيل , عبدالوارث عسر (1955).
  ايامنا الحلوه: شاركه البطوله: فاتن حمامة , عمر الشريف,احمد رمزى , زهرة العلا , زينات صدقى (1955).
 ليالى الحب: شاركه البطوله: امال فريد , عبدالسلام النابلسى, سراج منير , صلاح نظمى (1955).
  ايام و ليالى: شاركه البطوله: ايمان, احمد رمزى , محمود المليجى , عقيلة راتب , سراج منير (1955).
 موعد غرام: شاركه البطوله: فاتن حمامة , عماد حمدى , زهرة العلا , رشدى اباظه (1956).
 دليله (فيلم): شاركه البطوله: شاديه, فردوس محمد, رشدى اباظة, عبدالوارث عسر . اول فيلم مصرى ملون و كان متصوّر سينيما سكوب Cinemascope (1956).
 بنات اليوم: شاركه البطوله: ماجده , امال فريد , احمد رمزى , سراج منير , كريمان  (1957).
 الوساده الخاليه (فيلم): شاركه البطوله: احمد رمزى, زهرة العلا, لبنى عبد العزيز, عمر الحريرى , عبدالمنعم ابراهيم , سراج منير (منقول من روايه للاديب المصرى احسان عبد القدوس) (1957).
 فتى احلامى (فيلم): شاركه البطوله: منى بدر , عبدالسلام النابلسى, سهام , حسن فايق (1957).
 شارع الحب (فيلم) شاركه البطوله: صباح , حسين رياض , عبدالسلام النابلسى , زينات صدقى , منيرة سنبل , حسن فايق (1958).
 حكاية حب (فيلم) شاركه البطوله: مريم فخر الدين, محمود المليجى, فردوس محمد , عبدالسلام النابلسى (1959).
 البنات والصيف (فيلم): شاركه البطوله: سعاد حسنى , زيزى البدراوى, يوسف فخر الدين (1960).
 يوم من عمرى (فيلم): شاركه البطوله: زبيده ثروت, محمود المليجى, عبدالسلام النابلسى , زكى طليمات, زوزو ماضى , سهير البابلى (1961).
 الخطايا (فيلم): شاركه البطوله: عماد حمدى, حسن يوسف, ناديه لطفى, مديحه يسرى  , فاخر فاخر (1962).
 معبودة الجماهير (فيلم): شاركه البطوله: شادية , فؤاد المهندس , يوسف شعبان, زينات صدقى , محمد رضا   (1967).
 ابى فوق الشجره (فيلم): شاركه البطوله: عماد حمدى, ميرفت امين, ناديه لطفى, سمير صبرى , صلاح نظمى (اخر افلامه) (1969).

مسلسل راديو 

قدّم مسلسل راديو واحد: ارجوك لا تفهمنى بسرعه سنة 1973, مع نجلاء فتحى و عادل امام.

برامج غنا 
 فتاة النيل: للشاعر احمد مخيمر, الحان محمد الموجى, اخراج كامل يوسف.
 معروف الاسكافى: للشاعر ابراهيم رجب, الحان عبد الحليم على, اخراج عثمان اباظة.
 وفاء: للشاعر مصطفى عبد الرحمن, الحان حسين جنيد, اخراج اسماعيل عبد المجيد.

اعمال فنية عن حياة عبد الحليم 
 حليم فيلم روائى عن حياة عبد الحليم, اتعرض فى شهر يوليو سنة 2006, انتاج ”عماد الدين اديب“, اخراج ”شريف عرفَه“. عمل بطولته ”احمد زكى“ اللى مات وقت تصويره. هيثم احمد ذكى ابن احمد زكى اشترك فى تمثيل الفيلم.
 العندليب حكاية شعب: مسلسل تليڤزيون, مثّل دور عبد الحليم حافظ الممثل ”شادى شامل“, و شاركه التمثيل ”عبلة كامل“ و ”كمال ابو رايَه“.

شوف كمان 
* ليستة اغانى عبد الحليم حافظ

وصلات

صفحة عبد الحليم حافظ
https://www.facebook.com/AbdelHalimHafez.ByNasserZarif

صور 

مقالات مختاره
ممثلين مصريين
مغنيين مصريين
مواليد 1929
وفيات 1977
شراقوه
ناس من الابراهيميه